Hyvien esitystensä jälkeen vuoden 2007 alle 20-vuotiaiden MM-kilpailuissa Isla teki myöhemmin kesän aikana viisivuotisen sopimuksen italialaisseura Udinesen kanssa. Hän teki ensiesiintymisensä ammattilaisurallaan ja samalla uudessa seurassaan 19. joulukuuta 2007 Italian cupin ottelussa Palermoa vastaan. 8. maaliskuuta 2008 Isla pelasi ensimmäisen ottelunsa avauskokoonpanossa Italian pääsarjassa, niin ikään Palermoa vastaan. Aloittamissaan peleissä hän on pelannut pääosin vasempana tai oikeana laitapuolustajana, mutta on myös pelannut muutamia kertoja laitalinkkinä tai keskikenttäpelaajana.